Mark Krasnov

**Mark Mixaylovich Krasnov** (1995-yil 1-noyabrda, Sankt-Peterburgda tugʻilgan) – rossiyalik futbolchi, Oʻzbekiston Pro ligasi ishtirokchisi, Nukusning Aral klubida hujumchi pozitsiyasida oʻynaydi.

## Karyera

### Dinamo Sankt-Peterburg
Mark futbol oʻynashni Sankt-Peterburgdagi Izhorets futbol maktabida boshlagan. U futbol faoliyatini havaskorlar darajasida boshlagan. 2018-yilda u Tsarskoye Selo klubi safida Sankt-Peterburg futbol chempionatida oʻynagan. 2019-yilda u Sankt-Peterburgning „Dinamo“ jamoasiga qoʻshilgan. 2020-yilda u III divizionning MRO Shimoli-gʻarbiy chempionatida gʻolib chiqqan. 2021-yil yozida klub oʻzining professional maqomini qaytarib olgan va futbolchi jamoada qolib, Ikkinchi Ligada oʻynashni boshlagan. Futbolchi klubdagi birinchi oʻyinini 2021-yil 14-iyulda Rossiya kubogi doirasida Chita klubiga qarshi oʻtkazgan. Futbolchi chempionatdagi birinchi oʻyinini 2021-yil 18-iyulda Smolensk klubiga qarshi oʻtkazgan va maydonga asosiy tarkibda tushgan. Mavsum oxirida futbolchi klubni tark etgan.

### Slonim-2017
2022-yil iyul oyida futbolchi Belarusning „Slonim-2017“ klubiga oʻtgan. U klub safida debyutini 2022-yil 9-iyulda „Naftan Novopolotsk“ klubiga qarshi oʻyinda asosiy tarkibda maydonga tushgan. Keyingi oʻyinda, 2022-yil 16-iyulda „Osipovichi“ jamoasiga qarshi oʻyinda futbolchi debyut gollarini urdi va dubl qayd etgan. 2022-yil 9-oktyabrda „Baranovichi“ klubiga qarshi oʻyinda u xet-trik qayd etgan. Keyingi oʻyinda, 2022-yil 16-oktyabrda „Shaxtyor Petrykovka“ jamoasiga qarshi oʻyinda futbolchi yana bir dubl qayd etgan. Mavsum davomida futbolchi 10 ta gol urgan va 2 ta golli uzatmani amalga oshirgan. Mavsum oxirida klubning eng yaxshi toʻpurariga aylangan. 2022-yil dekabr oyida futbolchi klubni tark etgan.

### Smorgon
Dastlab, futbolchining faoliyatini Belarus chempionatidan tashqarida davom ettirishi kutilgan edi, ammo 2023-yil yanvar oyida rossiyalik futbolchi Neman Grodno klubida koʻrikdan oʻtgan. Keyin futbolchi Smorgon jamoasiga yoʻl olgan va klub bilan 2023-yil mart oyida mavsum oxirigacha shartnoma imzolagan. Mark klubdagi debyutini 2023-yil 19-martda Belshina Babruisk jamoasiga qarshi oʻyinda oʻtkazgan. U klubdagi birinchi golini 2023-yil 1-aprelda Torpedo-BelAZ Jodinoga qarshi oʻyinda urgan va golli uzatma bergan. Mark debyut golini 2023-yil 21-aprelda Slutsk klubiga qarshi oʻyinda urgan. 2023-yil iyul oyida futbolchi oʻzaro kelishuvga koʻra shartnomasini bekor qilib, Belarus klubini tark etgan.

### Neman Grodno
2023-yil iyul oyida futbolchi Grodnoning „Neman“ jamoasi oʻyinchisiga aylangan. Koʻp oʻtmay, futbolchi rasman Grodno klubiga oʻtganligi maʼlum qilingan. 2023-yil avgust oyida futbolchi UEFA Konferensiyalar ligasi saralash oʻyinida ishtirok etish uchun Grodno klubining asosiy jamoasiga kiritilgan. U klub safida debyutini 2023-yil 17-avgustda UEFA Konferensiya ligasi uchinchi saralash bosqichida Sloveniyaning „Celje“ klubiga qarshi oʻyinda oʻtkazgan. Krasnov klub safida chempionatdagi birinchi oʻyinini 2023-yil 22-avgustda „Gomel“ ga qarshi oʻtkazgan va 84-daqiqada zaxiradan maydonga tushgan. Mavsum oxirida futbolchi chempionatning kumush medal sohibi boʻlgan. 2024-yil yanvar oyida futbolchi shartnomasi tugashi bilan Grodno klubini tark etdi.

### „Maxline“
2024-yil fevral oyida futbolchi Shaxtyor Soligorsk klubida koʻrikdan oʻtgan. Biroq, futbolchi koʻrik davomida oʻzini koʻrsata olmagan va tez orada klubni tark etgan. 2024-yil fevral oyi oxirida futbolchi Slaviya Mozyr jamoasi bilan mashgʻulotlarda qantnashgan. 2024-yil mart oyi boshida futbolchi Mozyr klubi ixtiyorida edi. 2024-yil mart oyi yakunida futbolchi Maxline oʻyinchisiga aylangan. Futbolchi klub safidagi debyutini 2024-yil 7-aprelda Lokomotiv Gomel jamoasiga qarshi oʻyinda asosiy tarkibda maydonga tushgan va debyut golini ham urgan.

## Yutuqlar

* Belarus Premyer-ligasi kumush medal sohibi: 2023

## Manbalar

## Havolalar
* Mark Krasnov Transfermarkt saytida